Nicușor Dan spune că a fost un „eșec uriaș” faptul că România a anulat alegerile: Iohannis are o mare responsabilitate
Primarul Capitalei, Nicușor Dan, a afirmat, marți, într-o conferință de presă, că a fost un „uriaș eșec” faptul că România a anulat alegerile prezidențiale și, cu fiecare săptămâna care trece fără explicații suplimentare despre această decizie, acest eșec se acutizează. El a adăugat că președintele Klaus Iohannis are o mare responsabilitate față de acest eșec și nu crede că o schimbare a sa ar putea să grăbească procesul de lămurire.